सागमा अफगानिस्तानले भाग लिन नपाउने
आसन्न १३ औं दक्षिण एसियाली खेलकुद (साग) मा अफगानिस्तानले सहभागिता जनाउन नपाउने भएको छ । अफगानिस्तानले दक्षिण एसियाली क्षेत्रमा सदस्यता स्थानान्तरण गर्न नपाउँदा सागमा भाग लिन नपाएको हो । सन् २०१६ मा दक्षिण एसियाली क्षेत्रबाट आफ्नो सदस्यता मध्य एसियाली क्षेत्रमा सारेको थियो । सदस्यता सारेसँगै अफगानिस्तानले साग खेलको थिएन । 
काठमाडौँ — आसन्न १३ औं दक्षिण एसियाली खेलकुद (साग) मा अफगानिस्तानले सहभागिता जनाउन नपाउने भएको छ । अफगानिस्तानले दक्षिण एसियाली क्षेत्रमा सदस्यता स्थानान्तरण गर्न नपाउँदा सागमा भाग लिन नपाएको हो । सन् २०१६ मा दक्षिण एसियाली क्षेत्रबाट आफ्नो सदस्यता मध्य एसियाली क्षेत्रमा सारेको थियो । सदस्यता सारेसँगै अफगानिस्तानले साग खेलको थिएन । मध्य एसियाली क्षेत्रमा खेलकुद गतिविधि कम हुने भन्दै फेरि सन् २०१९ मा उसले सागमा भाग लिन इच्छा देखाएको थियो । तर भाग लिनको लागि दक्षिण एसियाली क्षेत्रमा सदस्यता सार्नुपर्ने हुन्छ । 'मध्य एसियाली क्षेत्रबाट अफगानिस्तानले हाम्रो क्षेत्रमा आउन खोजेको छ,' नेपाल ओलम्पिक कमिटीका अध्यक्ष जीवनराम श्रेष्ठले भने, 'फेरि उताको सदस्यता यता सार्न साग अघि सम्भव भएन । त्यसैले अफगानिस्तानले यो पटकको सागमा सहभागिता जनाउन पाएन ।'अफगानिस्तानले सन् २००४ देखि २००१६ सम्म सागमा भाग लिएको थियो । मंसिर १५ देखि २४ गतेसम्म काठमाडौं र पोखरामा १३ औं दक्षिण एसियाली खेलकुद आयोजना हुँदैछ ।यी ठाउँमा हुँदै छ साग सागमा समावेश खेल र खेलस्थलआर्चरी : पोखरा रंगशाला (१७-२१ मंसिर)एथ्लेटिक्स : दशरथ रंगशाला (१६-१९ मंसिर)ब्याडमिन्टन : पोखरा रंगशाला कभर्डहल (१०-१६ मंसिर)बास्केटबल : राखेप कभर्डहल (१८-२३ मंसिर)थ्री बाई थ्री बास्केटबल : राखेप सेमी कभर्डहल (१८-२३ मंसिर)बक्सिङ : कराँते कभर्डहल (१९-२३ मंसिर)साइक्लिङ : गोकर्ण, काठमाडौं (१९-२३ मंसिर)पुरुष क्रिकेट : त्रिवि मैदान (१६-२३ मंसिर)महिला क्रिकेट : पोखरा रंगशाला (१६-२३ मंसिर)फेन्सिङ : कीर्तिपुर (२०-२३ मंसिर)पुरुष फुटबल : दशरथ रंगशाला (१२-२३ मंसिर)महिला फुटबल : पोखरा रंगशाला (१२-२३ मंसिर)गल्फ : गोकर्ण गल्फ कोर्स (१५-२० मंसिर)ह्यान्डबल : पोखरा कभर्डहल (१३-१८ मंसिर)जुडो : नेपाली सेनाको कभर्डहल, लगनखेल (२१-२४ मंसिर)कराँते : कराँते कभर्डहल (१६-१९ मंसिर)कवड्डी : त्रिविवि, कीर्तिपुर १९-२३ मंसिर)खो-खो : नयाँबजार कीर्तिपुर (१६-१९ मंसिर)प्याराग्लाइडिङ : सराङकोट, पोखरा (१३-२२ मंसिर)सुटिङ : सुटिङ रेन्ज, सातदोबाटो (१६-२२ मंसिर)पौडी : सातदोबाटो, ललितपुर (१९-२३ मंसिर)स्क्वास : स्क्वास कम्प्लेक्स, ललितपुर (१९-२३ मंसिर)टेबलटेनिस : टीटी हल, लैनचौर (१६-२० मंसिर)टेनिस : टेनिस कम्प्लेक्स, सातदोवाटो (१८-२० मंसिर)तेक्वान्दो : तेक्वान्दो एकेडेमी, सातदोबाटो (१६-१९ मंसिर)ट्रायथोलन : पोखरा १५-१८ मंसिर)महिला/पुरुष भलिबल : राखेप कभर्डहल (१९-२४ मंसिर)बीच भलिबल : लेकसाइड पोखरा (१९-२४ मंसिर)भारोत्तोलन : पोखरा (१६-२१ मंसिर)कुस्ती : जनकपुर (२०-२३ मंसिर)उसु : नेपाली सेनाको कभर्डहल, लगनखेल (१४-२० मंसिर) 